DANSK

Apple Inc.
Softwarelicensaftale til iTunes til Windows

Denne licensaftale for software (i det følgende kaldet “licens”) bør læses grundigt igennem før ibrugtagning af Apple-software. Ved at bruge Apple-software erklærer licenstager sig indforstået med at være underlagt betingelserne i nærværende licens. Hvis licenstager ikke ønsker at være bundet af nedenstående licens, skal licenstager undlade at bruge softwaren. Hvis licenstager ikke ønsker at være bundet af nedenstående licens, kan licenstager returnere Apple-softwaren til købsstedet og få købsbeløbet refunderet. Klik på “Uenig”, hvis Apple-softwaren blev hentet ad elektronisk vej. Hvis Apple-softwaren fulgte med ved køb af hardware, skal licenstager returnere hele pakken med hardware og software for at få købsbeløbet refunderet.

Vigtigt: I den udstrækning denne software må bruges til at reproducere materiale, giver den kun licenstager ret til at reproducere materiale, som ikke er beskyttet af ophavsret, materiale, som licenstager ejer rettighederne til, og materiale, som licenstager har ret til eller har fået tilladelse til at reproducere. I den udstrækning denne software evt. bruges til ekstern adgang til musik på andre computere, gives der kun adgang til musik beskyttet af ophavsret til lovlig personlig brug eller anden brug, hvortil der foreligger en tilladelse. Søg juridisk bistand, hvis der er er tvivl om, hvorvidt licenstager har ret til at kopiere eller tillade adgang til materiale. 

1. Generelt. Apple Inc. ("Apple") giver hermed licenstager licens til at bruge Apple- og tredjepartssoftware, dokumentation og evt. skrifter, uanset om de forefindes på diskette, som ROM (Read only Memory) eller på andet medie (under ét kaldet "Apple-software"). Apple forbeholder sig alle rettigheder, som ikke udtrykkeligt gives til licenstageren i denne licens. Licenstagers rettigheder i henhold til denne licens omfatter alle softwareopdateringer, som erstatter og/eller supplerer det originale Apple-softwareprodukt, medmindre sådanne opdateringer indeholder en separat licens. 

Adkomst og immaterielle rettigheder til indhold, der vises eller gøres tilgængeligt via Apple-software, tilhører de respektive ejere af indholdet. Det pågældende indhold kan være beskyttet af ophavsret eller andre love og forordninger om immaterielle rettigheder og kan være underlagt betingelser for brug fra den tredjepart, der har leveret indholdet. Denne licens giver ikke licenstager ret til at bruge sådant indhold.

2. Tilladt brug og begrænsninger. 
A. I henhold til betingelserne i denne licensaftale har licenstager en begrænset og ikke eksklusiv licens til at installere og bruge Apple-software. For så vidt som Apple-software må bruges til kopiering af materiale, må den kun bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til – eller fået tilladelse til – at kopiere. Licensaftalen tillader ikke, at Apple-softwaren findes på mere end en computer ad gangen, og Apple-software må ikke gøres tilgængelig via netværk, hvor flere computere kan bruge Apple-softwaren samtidig. Licenstager må tage én kopi af Apple-softwaren i maskinlæsbar form udelukkende til brug som sikkerhedskopi og forudsat at den pågældende kopi forsynes med de samme oplysninger om copyright og øvrige rettighedsoplysninger, som findes på originaleksemplaret. 

Udover ovennævnte begrænsninger gives Apples egne biblioteker ("Apple DLL'er"), som er inkluderet med Apple-software, kun i licens til brug med Apple-software, medmindre licenstager er WebKit-udvikler, så licenstager har ret til at benytte Apple DLL'er til personlig eller intern brug ivirksomheden i forbindelse med WebKit-udvikling i overensstemmelse med de relevante WebKit-licenser <http://webkit.org/>.

B. Licenstager må ikke og erklærer sig indforstået med ikke at ville give andre mulighed for at kopiere (medmindre det udtrykkeligt er tilladt i henhold til denne licensaftale), dekompilere, “reverse engineer”, adskille, ændre eller afkryptere, forsøge at udskille kildekoden til eller fremstille andre produkter på grundlag af Apple-software eller dele heraf (medmindre begrænsninger som ovenfor er forbudt af den gældende, lokale lov, eller sådan brug er tilladt i henhold til de licensbetingelser, der gælder for komponenter med åben kildekode, som følger med Apple-software). Eventuelle forsøg herpå vil være en krænkelse af Apples og dets partneres rettigheder til Apple-software.

C. VoiceOver Kit – automatiske opdateringer. Når du bruger VoiceOver Kit version 1.3, vil Apple-softwaren af og til søge hos Apple efter opdateringer til de udtaleregler, som bruges af VoiceOver til de taleemner, der høres, når VoiceOver er valgt. Hvis der findes en udtaleopdatering, overføres den automatisk til computeren, og når VoiceOver er valgt, oprettes den nye version af taleemnerne, som overføres til iPod. Den ældre version af taleemnerne er ikke længere tilgængelig. Disse automatiske opdateringer ændrer ikke selve medieindholdet (f.eks. musik, video, podcasts) på iPod eller i iTunes-biblioteket.

D. Kildekoden til visse dele af Apple-software og de open source-programmer fra tredjeparter, der følger med Apple-softwaren, er blevet eller vil blive gjort tilgængelig af Apple via webstedet om Open Source (http://www.opensource.apple.com/) (“komponenter med åben kode”). Licenstager har kun ret til at foretage ændringer i og erstatte komponenter med åben kode under forudsætning af, at: (i) Den færdige, ændrede Apple-software bruges i stedet for den uændrede Apple-software på en enkelt Apple-computer; og (ii) at licenstager på anden måde overholder betingelserne i denne licensaftale og evt. relevante licensaftaler for brugen af open source-komponenter. Apple er ikke pligtig at yde nogen form for vedligeholdelse og teknisk eller anden support af den færdige, ændrede Apple-software.

3. Overdragelse. Licenstager må ikke udleje, lease, udlåne, redistribuere eller underlicensere Apple-software. Licenstager må dog én gang overdrage alle licensrettigheder til Apple-software til tredjepart under forudsætning af, at (a) overdragelsen omfatter al Apple-software, herunder alle enkelte komponenter, evt. originale medier, trykt dokumentation samt nærværende licensaftale; (b) licenstager ikke beholder nogen kopi af Apple-softwaren eller dele heraf, herunder på computer eller andre lagringsenheder, og © erhververen af Apple-softwaren læser og accepterer vilkårene og betingelserne i licensaftalen.

4. Tilladelse til brug af data.
A. Hvis licenstager giver sin tilladelse til indsamling af diagnostiske data og brugsdata, erklærer licenstager sig indforstået med, at Apple, dets datterselskaber og agenter må indsamle, vedligeholde, behandle og bruge diagnostiske og tekniske oplysninger, oplysninger om brug samt lignende oplysninger, inklusive – men ikke begrænset til – oplysninger om computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med Apple-softwaren og med henblik på at sikre, at betingelserne i denne licens overholdes. Apple må bruge disse oplysninger, så længe de indsamles i en form, som ikke identificerer licenstager personligt, med henblik på at levere og forbedre Apples produkter og tjenester.

B. Hvis licenstager har valgt at bruge det sociale netværk Ping og bruger iTunes-oversigten, sender iTunes oplysninger til Apple om det indhold, licenstager vælger i sit iTunes-bibliotek, for at kunne forsyne licenstager med personlige Ping-anbefalinger. Ved at bruge Ping erklærer licenstager sig indforstået med Apples brug af sådanne oplysninger. Hvis licenstager ikke ønsker, at iTunes skal sende disse oplysninger til Apple til brug for Ping, kan licenstager skjule iTunes-oversigten eller fravælge brugen af Ping.

C. Licenstagers oplysninger vil til enhver tid blive behandlet i overensstemmelse med Apples politik mht. beskyttelse af personlige oplysninger, som inddrages via denne henvisning og kan læses på www.apple.com/dk/privacy/.

5. iTunes Store og andre tjenester.
A. Denne software giver adgang til Apples iTunes Store (hvis den er tilgængelig), som gør det muligt at hente og købe musik og benytte andre tjenester, App Store samt andre tjenester og websteder fra Apple og tredjeparter (under ét kaldet “tjenester”). Disse tjenester findes evt. ikke på alle sprog eller i alle lande. Brug af tjenesterne kræver internetadgang, og brug af visse tjenester kræver evt. en Apple-id, accept af yderligere betingelser for brug af tjenester og betaling af ekstra gebyrer.

B. Ved at bruge denne software i forbindelse med en Apple-id, iTunes Store- eller iCloud-konto erklærer licenstager sig indforstået med de relevante vilkår og betingelser for brug af den pågældende konto, f.eks. de nyeste betingelser og vilkår for iTunes Store, der kan ses på http://www.apple.com/legal/itunes/ww/, eller betingelser og vilkår for iCloud, der findes på http://www.apple.com/legal/icloud/ww/. Hvis licenstager ikke accepterer betingelser og vilkår for sådan en konto, skal licenstager undlade at bruge Apple-software i forbindelse med den pågældende konto.

C. Licenstager erklærer sig indforstået med, at der i forbindelse med brug af disse tjenester kan forekomme indhold, der kan virke anstødeligt, uanstændigt eller vulgært, og at dette indhold evt. ikke er forsynet med en advarsel. Licenstager erklærer sig alligevel indforstået med, at brugen af disse tjenester sker på egen risiko, og at Apple ikke har noget ansvar for indhold, der kan forekomme anstødeligt, uanstændigt eller vulgært. Indholdstyper (inklusive genrer, undergenrer samt podcast-kategorier og -underkategorier m.m.) og beskrivelser har kun oplysende karakter, og licenstager erklærer sig indforstået med, at Apple ikke yder nogen garanti med hensyn til deres nøjagtighed.

D. Nogle tjenester kan vise, inkludere eller give adgang til indhold, data, oplysninger, programmer og materiale fra tredjeparter (“materiale fra tredjeparter”) eller vise henvisninger til tredjeparters websteder. Ved at bruge disse tjenester erklærer licenstager sig indforstået med, at Apple ikke har noget ansvar for at undersøge eller vurdere indholdet, nøjagtigheden, fuldstændigheden, aktualiteten, gyldigheden, lovligheden med hensyn til ophavsret, anstændigheden, kvaliteten eller andre aspekter af tredjeparters materiale eller websteder. Apple, dets agenter, partnere og datterselskaber yder ingen garanti for, anbefaler ikke og er ikke ansvarlig over for licenstager og andre personer for tredjeparters tjenester, materiale eller websteder eller for tredjeparters øvrige produkter. Henvisninger til tredjeparters websteder leveres kun af praktiske hensyn. Licenstager erklærer sig indforstået med ikke at ville bruge nogen materialer fra tredjeparter på en måde, som kan krænke andre parters rettigheder, og at Apple ikke har noget ansvar for licenstagers brug af disse materialer.

E. Licenstager erklærer sig indforstået med, at der i tjenesterne, inklusive – men ikke begrænset til – grafik, lydklip og redaktionelt indhold, findes indhold, oplysninger og materialer, der ejes af Apple og/eller dets licensgivere og er beskyttet af de relevante love om immaterielle rettigheder og andre love, inklusive – men ikke begrænset til – love om ophavsret. Licenstager erklærer sig indforstået med ikke at ville bruge dette indhold, disse oplysninger eller disse materialer til andet end tilladt brug af tjenesterne eller på andre måder, der strider imod betingelserne i nærværende licensaftale eller krænker en tredjeparts eller Apples immaterielle rettigheder. Tjenesterne eller dele heraf må ikke reproduceres på nogen måde. Licenstager erklærer sig indforstået med ikke at ville ændre, udleje, lease, udlåne, sælge, distribuere eller fremstille materiale på grundlag af disse tjenester og ikke at ville benytte tjenesterne på ulovlig vis, inklusive – men ikke begrænset til – bruge tjenesterne til at overføre computervira, orme, trojanske heste og anden ondsindet software ved hjælp af ulovlig netværksindtrængen eller overbelastning af netværk. Licenstager erklærer sig desuden indforstået med ikke at ville bruge tjenesterne til at chikanere, fornærme, forfølge, true, smæde eller på anden vis krænke en anden part og dennes rettigheder, og at Apple på ingen måde er ansvarlig for sådan brug af tjenesterne fra licenstagers side eller for evt. chikane, trusler, fornærmelser, krænkelser eller ulovligheder, som licenstager modtager pga. sin brug af disse tjenester. 

F. Tjenester og indhold fra tredjeparter, hvortil der er adgang, som vises på, eller hvortil der henvises fra Apple-software, er derudover ikke tilgængelige på alle sprog eller i alle lande og områder. Apple yder ingen garanti for, at disse tjenester og dette materiale er anstændige eller tilgængelige og kan bruges på et bestemt sted. Hvis licenstager vælger at bruge eller åbne disse tjenester og dette materiale fra tredjeparter, sker det på eget initiativ, og licenstager er selv ansvarlig for at overholde de relevante love, inklusive – men ikke begrænset til – de relevante lokale love. Apple og dets licensgivere forbeholder sig ret til at ændre, stoppe, fjerne eller slå adgang til tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse tjenester. Apple kan desuden fastsætte begrænsninger med hensyn til brugen af og adgang til visse tjenester uden varsel, og uden at det medfører erstatningsansvar. 

6. Ophør. Licensaftalen gælder, indtil den opsiges. Licenstagers rettigheder i henhold til licensaftalen ophører uden varsel, hvis licenstager ikke overholder licensaftalens vilkår og betingelser. Når aftalen ophører, skal licenstager ophøre med at bruge Apple-softwaren og destruere alle kopier af Apple-softwaren eller dele heraf. Paragrafferne 4, 5, 6, 7, 8, 11 og 12 i denne licens gælder, selvom denne licens opsiges.

7. Ingen reklamationsret. 
A.     Hvis licenstager er en kunde, som er privat forbruger (dvs. en person, som ikke bruger Apple-software i forbindelse med sit fag, sin virksomhed eller sin profession), har licenstager evt. andre rettigheder i sit hjemland, så følgende begrænsninger ikke gælder, og hvis disse begrænsninger ikke er tilladt, gælder de ikke. Licenstager kan få flere oplysninger om sine rettigheder hos en forbrugerorganisation.

B.     LICENSTAGER ERKLÆRER SIG INDFORSTÅET MED OG ER ENIG I, AT DET – FOR SÅ VIDT SOM DET ER LOVLIGT – HELT ER DENNES EGEN BESLUTNING OG PÅ DENNES EGEN RISIKO AT ANVENDE DEN/DE AF NÆRVÆRENDE LICENS OMFATTEDE APPLE-SOFTWARE OG -TJENESTER. 

C.     FOR SÅ VIDT SOM LOVEN TILLADER DET, LEVERES APPLE-SOFTWARE OG -TJENESTER, SOM “DE ER OG FOREFINDES”, MED EVT. MANGLER OG UDEN GARANTI AF NOGEN ART, OG APPLE OG APPLES LICENSGIVERE (I PKT. 7 OG 8 UNDER ÉT KALDET “APPLE”) FRASKRIVER SIG HERMED ENHVER UDTRYKKELIG, UNDERFORSTÅET ELLER LOVBESTEMT GARANTIFORPLIGTELSE I FORBINDELSE MED APPLE-SOFTWARE OG -TJENESTER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, TILFREDSSTILLENDE KVALITET, EGNETHED TIL BESTEMTE FORMÅL, NØJAGTIGHED OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES. 

D.     APPLE YDER INGEN GARANTI FOR, AT APPLE-SOFTWARE OG -TJENESTER KAN BENYTTES UDEN AFBRYDELSER, AT FUNKTIONERNE OG TJENESTERNE I APPLE-SOFTWARE VIL OPFYLDE LICENSTAGERS BEHOV, AT AFVIKLINGEN AF APPLE-SOFTWARE OG -TJENESTER VIL FORLØBE FEJLFRIT OG UDEN AFBRYDELSER, AT TJENESTER VIL VEDBLIVE MED AT BLIVE GJORT TILGÆNGELIGE, AT EVENTUELLE FEJL I APPLE-SOFTWARE ELLER -TJENESTER VIL BLIVE RETTET, ELLER AT APPLE-SOFTWARE ER KOMPATIBEL ELLER KAN SAMARBEJDE MED SOFTWARE, PROGRAMMER ELLER TJENESTER FRA TREDJEPARTER. INSTALLERING AF DENNE SOFTWARE KAN HAVE BETYDNING FOR BRUGEN AF SOFTWARE, PROGRAMMER ELLER TJENESTER FRA TREDJEPARTER.  

E.     LICENSTAGER ERKLÆRER SIG DESUDEN INDFORSTÅET MED, AT APPLE-SOFTWARE OG -TJENESTER IKKE ER BEREGNET ELLER EGNET TIL BRUG I SITUATIONER ELLER OMGIVELSER, HVOR FEJL ELLER FORSINKELSER ELLER UNØJAGTIGHEDER I INDHOLD, DATA ELLER OPLYSNINGER, DER LEVERES AF APPLE-SOFTWARE ELLER -TJENESTER, KAN MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER, INKLUSIVE – MEN IKKE BEGRÆNSET TIL – DRIFT AF ATOMREAKTORER, NAVIGATIONSSYSTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER VÅBENSYSTEMER.

F.     INGEN MUNDTLIGT ELLER SKRIFTLIGT MEDDELTE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN GIVE GRUNDLAG FOR KRAV MOD APPLE. SKULLE APPLE-SOFTWARE ELLER TJENESTER VISE SIG DEFEKT, PÅHVILER DET LICENSTAGEREN AT AFHOLDE ALLE OMKOSTNINGER I FORBINDELSE MED SERVICERING OG REPARATION. LOKALE RETSREGLER KAN BEGRÆNSE ADGANGEN TIL AT BEGRÆNSE ANSVAR, HVILKET KAN BEVIRKE, AT ANSVARSFRASKRIVELSERNE IKKE GÆLDER FOR DEM.

8. Begrænsning af ansvar for skader. FOR SÅ VIDT SOM DET ER LOVLIGT, ER APPLE UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR PERSONLIGE SKADER, TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), ØDELÆGGELSE ELLER TAB AF DATA, FEJL DER MEDFØRER, AT DER IKKE KAN SENDES ELLER MODTAGES DATA, DRIFTSAFBRYDELSER ELLER ANDRE SKADER ELLER TAB, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE OG -TJENESTER ELLER SOFTWARE ELLER PROGRAMMER FRA TREDJEPARTER TIL BRUG MED APPLE-SOFTWARE, UANSET OM APPLE ER BLEVET ADVISERET OM MULIGHEDEN FOR SÅDANNE SKADER. I VISSE JURISDIKTIONER ER MULIGHEDERNE FOR BEGRÆNSNING I ANSVAR FOR PERSONSKADER OG FØLGESKADER BEGRÆNSEDE AF RETSREGLER, DER MULIGVIS BEVIRKER, AT ANSVARSFRASKRIVELSERNE IKKE GÆLDER FOR DEM. Apples samlede erstatningspligt over for licenstager for enhver skade, kan maksimalt udgøre USD 50,00. Denne begrænsning gælder uanset om den bevirker, at formålet med erstatningen ikke opfyldes. Denne begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

9. Eksportkontrol. Licenstager må kun bruge og eksportere eller reeksportere Apple-softwaren i overensstemmelse med gældende amerikansk lov og med gældende lov i det land, hvor Apple-softwaren blev købt. I særdeleshed – men ikke begrænset til – må Apple-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over “Specially Designated Nationals” eller på det amerikanske handelsministeriums “Denied Person's List or Entity List”. Ved at bruge Apple-software garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge Apple-software til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, missiler og kemiske eller biologiske våben.

10. Amerikanske offentlige myndigheder som slutbrugere. Apple-software og tilhørende dokumentation er - jf. 48 C.F.R. §2.101 - “Commercial Items” bestående af “Commercial Computer Software” og “Commercial Computer Software Documentation” jf. 48 C.F.R. §12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4 gives amerikanske offentlige myndigheder som slutbrugere licens til “Commercial Computer Software” og “Commercial Computer Software Documentation” (i) kun som “Commercial Items” (ii) og kun med de rettigheder, som andre slutbrugere har i henhold til licensaftalen. Alle rettigheder til ikke offentliggjort materiale forbeholdes i henhold til USA's retsregler om ophavsret.

11. Gældende lovgivning og tilsidesættelse af bestemmelser. Denne licens er underlagt lovgivningen i staten Californien med undtagelse af bestemmelserne om retstvister. Licensen er ikke underlagt FN-konventionen vedr. aftaler om internationale løsørekøb. Hvis licenstager er privat forbruger med bopæl i Storbritannien, er nærværende licensaftale underlagt gældende lokal lov. Hvis en retsinstans skulle finde, at en paragraf eller en del af en paragraf i denne licens er i modstrid med gældende ret, skal resten af denne licens stadig gælde i fuldt omfang.

12. Komplet aftale – sprogforrang. Licenstager erklærer sig indforstået med, at licensaftalen udgør den eneste aftale mellem parterne om aftalens genstand, og at licensaftalen erstatter eventuelle tidligere eller samtidige udtrykkelige eller underforståede aftaler undtagen evt. ekstra betingelser, som licenstager skal acceptere for at bruge Apples butik på Internet, dvs. betingelserne for brug af denne butik og den tjenester, som købes og hentes via butikken. Ingen tilføjelser til eller ændringer i licensaftalen er bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende, for så vidt som dette ikke er ulovligt i henhold til gældende lokal lov. 

13. Oplysninger om tredjeparter. 
A. Dele af Apple-softwaren bruger eller inkluderer software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske “online”-dokumentation til Apple-software, og brugen af dette materiale er underlagt de respektive rettighedshaveres betingelser. 

B. Brug af MPEG-4. Dette produkt gives i licens i henhold til MPEG-4 Systems Patent Portfolio License til kodning i overensstemmelse med MPEG-4-systemstandarden. Dog kræves en ekstra licens og betaling af afgift for kodning i forbindelse med (i) data, der lagres på eller kopieres til fysiske medier, hvis der er betalt en afgift pr. titel, og/eller (ii) data, som overføres til en slutbruger med henblik på permanent lagring og/eller brug, hvis der er betalt en afgift pr. titel. Ekstra licenser kan indhentes fra MPEG LA, LLC. Der findes flere oplysninger på adressen http://www.mpegla.com.

Dette produkt gives i licens i henhold til MPEG-4 Visual Patent Portfolio License til personlig og ikke kommerciel brug af en almindelig forbruger i forbindelse med (i) kodning af video i overensstemmelse med MPEG-4 Visual Standard (“MPEG-4-video”) og/eller (ii) afkodning af MPEG-4-video, som er kodet af en almindelig forbruger som led i personlig og ikke kommerciel aktivitet, og/eller MPEG-4-video, som leveres af en videoudbyder i overensstemmelse med en licens fra MPEG LA. Der er ikke givet nogen licens, hverken direkte eller indirekte, til nogen anden brug. 

Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC. Se http://www.mpegla.com. 

C. Bemærkning om H.264/AVC. Hvis Apple-softwaren indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens, og følgende betingelser gælder: LICENSEN TIL AVC-FUNKTIONERNE I DETTE PRODUKT GÆLDER KUN TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN (“AVC-VIDEO”) OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM.

14. Brugsvilkår for software og tjenesteydelser leveret af tredjepart.
A. Slutbrugerlicensaftale for Gracenote®
Dette program eller denne enhed indeholder software fra Gracenote Inc. i Emeryville, Californien (“Gracenote”). Softwaren fra Gracenote (“Gracenote-softwaren”) sætter dette program i stand til at udføre disk- og/eller filidentifikation og indhente musikrelaterede oplysninger, inklusive oplysninger om navn, kunstner, spor og titel (“Gracenote-data”) fra onlineservere eller integrerede databaser (kollektivt “Gracenote-servere”) samt at udføre andre funktioner. Du må kun bruge Gracenote-data igennem dette programs eller denne enheds tiltænkte slutbrugerfunktioner.

Du indvilliger i, at du vil benytte Gracenote-data, Gracenote-softwaren og Gracenote-servere udelukkende til din egen personlige ikke-kommericelle brug. Du indvilliger i ikke at tildele, kopiere, overføre eller transmittere Gracenote-softwaren eller nogen Gracenote-data til nogen tredjepart. DU INDVILLIGER I IKKE AT BRUGE ELLER UDNYTTE GRACENOTE-DATA, GRACENOTE-SOFTWAREN ELLER GRACENOTE-SERVERE UNDTAGEN SOM UDTRYKKELIGT TILLADT HERI.
Du accepterer, at din ikke-eksklusive licens til at bruge Gracenote-data, Gracenote-softwaren og Gracenote-servere vil ophøre, hvis du overtræder disse begrænsninger. Hvis din licens ophører, accepterer du at ophøre enhver og al brug af Gracenote-dataene, Gracenote-softwaren og Gracenote-serverne. Gracenote forbeholder sig alle rettigheder i Gracenote-data, Gracenote-softwaren og Gracenote-serverne, inklusive alle ejendomsrettigheder. Gracenote vil under ingen omstændigheder være ansvarlige for nogen betaling til dig for nogen oplysninger, som du giver. Du accepterer, at Gracenote, Inc. kan håndhæve dets rettigheder under denne aftale mod dig direkte i dets eget navn.
Gracenote-servicen benytter en unik identifikation til at spore forespørgsler til statistiske formål. Formålet med en vilkårlig tildelt numerisk identifikation er at lade Gracenote-servicen tælle forespørgsler uden at vide, hvem du er. Du kan få yderligere oplysninger ved at se websiden for Gracenotes Fortrolighedserklæring for Gracenote-servicen.
Gracenote-softwaren og hvert punkt i Gracenote-data er licenseret til dig “I FORHÅNDENVÆRENDE STAND”. Gracenote giver ingen repræsentationer eller garantier, udtrykkeligt eller underforstået, med hensyn til nøjagtigheden af eventuelle Gracenote-data fra Gracenote-serverne. Gracenote forbeholder sig retten til at slette data fra Gracenote-serverne eller til at ændre datakategorier af enhver årsag, som Gracenote anser for tilstrækkelig. Der gives ingen garanti for, at Gracenote-softwaren eller Gracenote-servere er fejlfri, eller at funktionsdygtigheden af Gracenote-software eller Gracenote-servere vil være uden afbrydelser. Gracenote er ikke forpligtet til at forsyne dig med nye forbedrede eller yderligere datatyper eller kategorier, som Gracenote måtte levere i fremtiden, og er frit stillet til at ophøre dets serviceydelser når som helst.
GRACENOTE FRASKRIVER SIG ALLE GARANTIER UDTRYKKELIGE ELLER UNDERFORSTÅEDE, INKLUSIVE, MEN IKKE BEGRÆNSET TIL DE UNDERFORSTÅEDE GARANTIER OM SALGBARHED, EGNETHED TIL ET BESTEMT FORMÅL, ADKOMST OG IKKE-KRÆNKELSE. GRACENOTE GARANTERER IKKE DE RESULTATER, SOM OPNÅS GENNEM BRUGEN AF GRACENOTE-SOFTWAREN ELLER NOGEN GRACENOTE-SERVER. GRACENOTE VIL UNDER INGEN OMSTÆNDIGHEDER VÆRE ANSVARLIGE FOR NOGEN FØLGESKADER ELLER TILFÆLDIGE SKADER ELLER FOR NOGEN TABT FORTJENESTE ELLER TABTE INDTÆGTER.

B. Licens og brugsvilkår for Kerbango Tuning Services.
Brugsvilkår. Ved at bruge 3Com Corporations (“3Com”) Kerbango Tuning Service (“Kerbango Tuning Service”) erklærer licenstager sig indforstået med at være underlagt følgende brugsvilkår og -betingelser: 

3Com links. Hjemmesider, der fremkommer som søgeresultater, eller hjemmesider, der henvises til via Kerbango Tuning Service, ejes og drives af enkeltpersoner og/eller firmaer, som ligger udenfor 3Coms kontrol. 3Com har intet ansvar for indholdet af hjemmesider, der vises som søgeresultater, eller hjemmesider, der henvises til via Kerbango Tuning Service.

Kun personlig brug. Kerbango Tuning Service stilles udelukkende til rådighed til licenstagers personlige, ikke-kommercielle brug. Brug af Kerbango Tuning Service i forbindelse med omsætning af varer eller tjenesteydelser eller til at øge trafikken på licenstagers hjemmeside med kommercielle formål for øje – såsom til markedsføring af varer eller tjenesteydelser – er udtrykkeligt forbudt. Licenstager må ikke omformatere og fremføre resultaterne af en Kerbango Tuning Service-søgning eller vise 3Coms Kerbango-hjemmeside eller resultatsider fra Kerbango Tuning Service på licenstagers hjemmeside eller sende automatiserede forespørgsler til Kerbangos system uden udtrykkelig tilladelse fra 3Com.

Såfremt licenstager ønsker at benytte Kerbango Tuning Service i kommercielt øjemed, skal der indgås en aftale med 3Com herom. Kontakt sales@kerbango.com for at få flere oplysninger. 

Ændringer i brugsvilkår eller i Kerbango Tuning Service. 3Com er berettiget til at ændre eller foretage afbrydelser i tjenesten uden varsel og uanset årsagen, hvilket indebærer retten til at afbryde tjenesten med eller uden varsel, uden at ifalde ansvar herfor over for licenstageren, nogen anden bruger eller tredjepart. 3Com forbeholder sig ret til at ændre brugsvilkårene uden varsel.

Fraskrivelse af ansvar. 3Com fraskriver sig ethvert ansvar for nøjagtighed, indhold, fuldstændighed, lovlighed, driftssikkerhed, funktionsdygtighed og tilgængelighed af oplysninger eller materiale fremkommet som resultat via Kerbango Tuning Service. 3Com fraskriver sig ethvert ansvar for sletning, fejl ved arkivering og fejl i leveringen af data og materiale eller forsinkelse heri. 3Com fraskriver sig ethvert ansvar for skader, der måtte opstå som følge af hentning eller anvendelse af data eller materiale på Internet via Kerbango Tuning Service. 

KERBANGO TUNING SERVICE LEVERES SOM DEN “ER OG FOREFINDES” UDEN GARANTIER AF NOGEN ART. 3COM FRASKRIVER SIG UDTRYKKELIGT – I SÅ VID EN UDSTRÆKNING DET ER MULIGT – ENHVER UDTRYKKELIG, UNDERFORSTÅET ELLER LOVHJEMLET GARANTI, HERUNDER – MEN IKKE BEGRÆNSET TIL – GARANTIER FOR SALGBARHED, EGNETHED TIL ET BESTEMT FORMÅL OG FOR, AT TREDJEPARTS RETTIGHEDER IKKE KRÆNKES. 3COM FRASKRIVER SIG ETHVERT ANSVAR FOR SIKKERHED, DRIFTSSIKKERHED, ANVENDELIGHED OG YDEEVNE I FORBINDELSE MED BRUG AF KERBANGO TUNING SERVICE. 3COM FRASKRIVER SIG ETHVERT ANSVAR FOR OPLYSNINGER ELLER RÅD, SOM LICENSTAGER MÅTTE OPNÅ VIA KERBANGO TUNING SERVICE. 3COM FRASKRIVER SIG ETHVERT ANSVAR FOR TJENESTYDELSER ELLER VARER, DER MODTAGES VIA ELLER ANNONCERES PÅ KERBANGO TUNING SERVICE ELLER MODTAGES VIA HENVISNINGER FRA KERBANGO TUNING SERVICE, SAMT FOR ALLE OPLYSNINGER ELLER RÅD, DER MODTAGES VIA HENVISNINGER FRA KERBANGO TUNING SERVICE. 

LICENSTAGER ERKLÆRER SIG INDFORSTÅET MED, AT MATERIALE ELLER DATA, DER HENTES ELLER MODTAGES VIA KERBANGO TUNING SERVICE, ANVENDES FOR LICENSTAGERS EGEN RISIKO OG PÅ EGET ANSVAR, OG AT ALENE LICENSTAGER ER ANSVARLIG FOR EVENTUELLE SKADER PÅ LICENSTAGERS COMPUTERSYSTEM ELLER TAB AF DATA, DER MÅTTE OPSTÅ SOM FØLGE AF, AT SÅDANT MATERIALE ELLER SÅDANNE DATA HENTES. 

I VISSE LANDE ER EN SÅDAN FRASKRIVELSE AF UNDERFORSTÅEDE GARANTIER IKKE LOVLIG, HVILKET KAN BEVIRKE, AT OVENNÆVNTE ANSVARSFRASKRIVELSER OG -BEGRÆNSNINGER IKKE GÆLDER FOR LICENSTAGER. LICENSTAGEREN KAN HERUDOVER HAVE ANDRE RETTIGHEDER AFHÆNGIGT AF LOKALE RETSREGLER. 

Ansvarsbegrænsning. 3COM ER UNDER INGEN OMSTÆNDIGHEDER ANSVARLIG FOR FEJL, DER SKYLDES EN BRUGERS ANVENDELSE AF KERBANGO TUNING SERVICE ELLER TILTRO TIL DENNE, UANSET OM EN SÅDAN ANVENDELSE ELLER TILTRO MÅTTE VÆRE RIGTIG ELLER FORKERT I HENHOLD TIL LICENSEN OG BETINGELSERNE FOR DENS ANVENDELSE. DENNE BEGRÆNSNING AF ANSVAR GÆLDER FOR FREMSÆTTELSE AF KRAV OM ERSTATNING FOR DIREKTE, INDIREKTE, ELLER HÆNDELIGE SKADER, FØLGESKADER, ELLER ENHVER ANDEN FORM FOR ERSTATNING UANSET ÅRSAG, OG UANSET OM ANSVARSGRUNDLAGET ER GARANTI, I ELLER UDEN FOR KONTRAKT (HERUNDER ANSVAR FOR UAGTSOMHED) ELLER ANDET (UAGTET AT 3COM MÅTTE VÆRE ADVISERET OM MULIGHEDEN FOR SKADER ELLER FREMSÆTTELSE AF SÅDANNE KRAV). DENNE BEGRÆNSNING AF ANSVAR GÆLDER, UANSET OM SKADERNE ELLER ERSTATNINGSKRAVENE SKYLDES RIGTIG ELLER FORKERT ANVENDELSE AF ELLER TILTRO TIL KERBANGO TUNING SERVICE, MANGLENDE EVNE TIL AT BRUGE KERBANGO TUNING SERVICE ELLER MIDLERTIDIGE ELLER LANGVARIGE AFBRYDELSER ELLER OPHØR AF KERBANGO TUNING SERVICE (INKLUSIVE SKADER, DER ER PÅFØRT AF TREDJEPART). DENNE BEGRÆNSNING GÆLDER OGSÅ I FORHOLD TIL SKADER ELLER ERSTATNINGSKRAV, DER SKYLDES TJENESTEYDELSER ELLER VARER, DER ER MODTAGET VIA ELLER ANNONCERET PÅ KERBANGO TUNING SERVICE ELLER ER MODTAGET SOM FØLGE AF BRUG AF HENVISNINGER FRA KERBANGO TUNING SERVICE, SAMT I FORHOLD TIL SKADER ELLER ERSTATNINGSKRAV, DER SKYLDES OPLYSNINGER ELLER RÅD MODTAGET VIA ELLER ANNONCERET PÅ KERBANGO TUNING SERVICE ELLER MODTAGET VIA HENVISNINGER FRA KERBANGO TUNING SERVICE. DENNE ANSVARSBEGRÆNSNING GÆLDER ENDVIDERE I FULDT OMFANG, FOR SÅ VIDT ANGÅR UDGIFTER TIL ANSKAFFELSE AF ERSTATNINGSVARER ELLER -TJENESTER, KRAV OM ERSTATNING FOR DRIFTSTAB ELLER TAB AF DATA. ANSVARSBEGRÆNSNINGEN SKAL GÆLDE FOR SÅVEL KERBANGO TUNING SERVICEs KORREKTE YDEEVNE SOM FOR FEJL HERI, ELLER FOR FEJL I ELLER VEDRØRENDE ENHVER OPLYSNING, VARE ELLER TJENESTEYDELSE, DER VISES ELLER HENVISES TIL PÅ KERBANGO TUNING SERVICE ELLER PÅ ANDEN VIS ER RELATERET HERTIL. ANSVARSBEGRÆNSNINGEN SKAL GÆLDE, UANSET OM DEN DERVED MODVIRKER EN EVENTUEL ERSTATNINGSBEFØJELSES ESSENTIELLE HENSIGT, OG DEN SKAL I DET HELE TAGET GÆLDE I DEN VIDEST MULIGE UDSTRÆKNING TILLADT IFØLGE LOVEN. 

I VISSE LANDE ER EN SÅDAN FRASKRIVELSE ELLER BEGRÆNSNING AF ANSVAR FOR HÆNDELIGE SKADER OG FØLGESKADER IKKE LOVLIG, HVILKET KAN BEVIRKE, AT OVENNÆVNTE ANSVARSFRASKRIVELSER OG -BEGRÆNSNINGER IKKE GÆLDER FOR LICENSTAGER. 

Uden at indskrænke ovenstående begrænsninger er 3Com under ingen omstændigheder ansvarlig for forsinkelser eller fejl i 3Coms ydeevne, der direkte eller indirekte skyldes naturkatastrofer, forhold uden for 3Coms kontrol, herunder – men ikke begrænset til – fejl på Internet, computerudstyrsfejl, fejl ved telekommunikationsudstyr, fejl ved andet udstyr, strømsvigt, strejker, arbejdskampe, oprør, undergravende virksomhed, civile opstande, mangel på arbejdskraft eller materialer, brand, oversvømmelser, uvejr, eksplosioner, force majeure, krig, regeringsindgreb, retskendelser i ind- og udland, tredjeparts misligholdelse af forpligtelser samt udfald eller udsving i leverancer af varme-, lys- og klimaanlæg. 

Diverse bestemmelser. Disse betingelser er underlagt og fortolkes i henhold til californisk ret – dog uden at tage hensyn til bestemmelser om international privatret i californisk ret – uden hensyntagen til licenstagers opholdsland. Skulle en retsinstans anse en bestemmelse – eller en del deraf – i disse betingelser for at være strid med gældende ret, skal dette være uden betydning for resten af betingelserne, der skal gælde i fuldt omfang. 

Disse betingelser udgør den eneste aftale mellem parterne om aftalens genstand og erstatter eventuelle tidligere eller samtidige udtrykkelige eller underforståede, skriftlige eller mundtlige, aftaler. Fritagelse fra forpligtelserne i betingelserne er kun bindende, hvis de er udfærdiget skriftligt og underskrevet af 3Com.

EA0815
Opdateret 23/09/11